**KULTURA – besplatni edukacijski programi VisuaLab / EduSplash**

Edukacijski programi usmjereni su na 3 glavna tematska područja: zvuk / audio, video / foto / rasvjeta te produkcija / organizacija događanja. Radionice i njihovi programi na koje vas pozivamo da se prijavite su:

**1. Edukacija o tehničkim aspektima produkcije zvuka i produkcija zvuka uživo**

Teorijski dio edukacije će se odvijati od 16. ožujka do 1. svibnja 2015.

Program edukacije:

• Zvučne kutije (aktivni/pasivni zvučnici, struktura, izrada kutija, vrste zvučnika, skretnice, kabliranje)

Predavači: Dean Pavletić i Manuel Ćulibrk

• Kablovi, konektori i kabliranje (vrste kabela i namjena, vrste konektora i namjena, izrada, testiranje i označavanje kabela, kabliranje)

Predavači: Manuel Ćulibrk i Robert Martinović

• Pojačala i skretnice (analogna/digitalna – pasivna/aktivna, struktura pojačala i skretnica, performanse pojačala, namjena pojačala i rukovanje, namjena skretnice i rukovanje)

Predavači: Dean Pavletić i Manuel Ćulibrk

• Mikrofoni (struktura, vrste mikrofona, namjena i rukovanje)

Predavači: Marko Bolković i Dean Pavletić

• Audio konzole (osnove zvuka, struktura konzola, osnove ulaznih kontrola, AUX, EQ, CUE, SUB grupe, VCA grupe, Master – izlazne kontrole, Vu-metar, Peak-metar, phantom power, kabliranje konzole)

Predavač: Marko Bolković

• Processing (analogni/digitalni signal, dry/wet, processing, dinamički procesori: kompresori, multiband kompresori, EQ; zvučni efekti: Reverb, Delay, Chorus; namjena i rukovanje)

Predavač: Marko Bolković

• Ozvučenje (mala i velika ozvučenja, monitoring, mix pult – F.O.H., komponente sustava, pojačala, zvučnici, multicore, audio konzola, processing, postavke razglasa, rad sa različitim razglasima te tonskim pultovima, akustika prostora, instrumenti i njihov frekvencijski spektar, kreiranje mape prostora: pozornica, ozvučenje, publika, komunikacija sa ostalim sudionicima u organizaciji koncertnih događanja)

Predavač: Damir Babojelić

Napomena: Praktični dio edukacije produkcije zvuka uživo odvijati će se od 15. svibnja 2015. godine, a polaznici će tijekom teorijskog dijela edukacije biti upoznati sa detaljima praktičnog dijela edukacijskog programa.

**2. Radionica scenske rasvjete**

Predavači: Dario Družeta i Marko Bolković

Teorijski dio edukacije će se odvijati od 16. ožujka do 17. travnja 2015. godine.

• Vrste scenskih projekata (kazalište, TV i film, glazbena događanja, performansi)

• Vrste scenskih prostora (osnovni odnosi u scenskom prostoru: publika izvođač)

• Fizičke i estetske karakteristike svjetla

• Klasifikacija svjetla

• Tehnologija rasvjetne opreme

• Priprema rasvjete (gradnja pozornice i rasvjetne konstrukcije, montaža rasvjete, fokusiranje i programiranje svjetla, generalna proba, korekcije)

• Boja u svjetlu i boja svjetlosnog izvora

• Uloga svjetla u realizaciji scenskih projekata

• Fokusiranje i promjene svjetlom

• Osnovni odnosi svjetla i materijala

• Tehnike postavljanja scenskog svjetla

• Elementi dramaturgije svjetla

**3. Ableton Lab - produkcija i stvaranje glazbe pomoću glazbenog softvera Ableton live**

Predavač: Marko Grbac Knapić

Teorijski dio edukacije će se odvijati od 16. ožujka do 1. svibnja 2015.

Edukacijski program kroz koji se polaznike uvodi u osnovne tehnike rada u glazbenom programu Ableton pomoću kojeg se može snimati, komponirati i izvoditi glazbu na jedan poseban samo ovom programu karakterističan način. Za ovaj program stručnjaci kažu kako intuiciju i slučajnost pretvara u glazbu. Kroz ovaj edukacijski program polaznici će se moći, ovisno o interesima, razvijati u dva moguća pravca: Ableton Electronic Producer (E.P.) i Ableton Free Style Producer (F.S.P).

**4. DJ radionica**

Predavač: Davor Vrdoljak - DJ Venom

Edukacija će se odvijati od 16. ožujka do 1. svibnja 2015.

DJ radionica obuhvaća sve oblike modernog miksanja glazbe, počevši od odabira glazbe, beatmatchinga, digitalnog dj-inga (CD player, računalni programi (Traktor & Serato) i MIDI kontroleri, koncept loopa, korištenje loop sekvencera, efekti te njihova upotreba) pa sve do turntablisma i natjecateljskih disciplina kao što su beatjuggling, scratch i stvaranje rutina. Početnička grupa se bavi upoznavanjem i spajanjem opreme, upoznavanjem ritma i njegovih oblika, osnovama muzičke teorije, beatmatchingom ili miksanjem pjesama na osnovu tempa, osnovnim scratch i beatjuggling tehnikama. Napredna grupa se bavi miksanjem pjesama u obliku seta, zahtjevnijim tehnikama turntablisma (beatjuggling, scratch), upoznavanjem sa snimanjem i aranžmanom, upoznavanje s organizacijom evenata i kako doći do angažmana. Na radionici postoji više dj pultova tako da svaki polaznik radi individualno i napreduje neovisno o grupi. Glazbeni pravac i žanrovska opredjeljenost nisu bitni za upis na radionicu.

**5. Produkcija i organizacija festivala**

Teorijski dio edukacije će se odvijati od 16. ožujka do 1. svibnja 2015.

Organiziranje festivala obuhvaća planiranje, usmjeravanje resursa i djelovanje skupine ljudi prema određenom cilju. Skup teorijskih predavanja na temu organizacije festivala podrazumijeva upoznavanje polaznika s osnovnim pojmovima event managementa odnosno organizacije događanja te nizom drugih preduvjeta i koraka koji moraju biti zadovoljeni kako bi festival bio uspješno realiziran. Kroz ovu edukaciju polaznici će imati prilike raditi s domaćim i stranim predavačima s dugogodišnjim iskustvom u polju event managementa.

Program edukacije odnosi se na definiranje osnovnih pojmova i elemenata procesa organizacije događanja:

• Planiranje i upravljanje

• Financije

• Produkcija

• Marketing (Predavač: Boris Bjelica - Bebetto)

**6. Edukacija o VJ-ingu i mappingu**

Predavač: Daniel Horvat - VJ Zeko

Teorijski dio edukacije će se odvijati od 16. ožujka do 17. travnja 2015.

• Uvod u VJ-ing

• Rad u Resolume programu

• Napredne funkcije u Resolume Arena

• Osnove rada u After Effects i Cinema 4D

**7. Edukacija snimanja kamerom i montaže**

Predavači: Kristijan Burlović (kamera) i Ivan Štifanić (montaža) / Medvid produkcija d.o.o.

Teorijski dio edukacije će se odvijati od 16. ožujka do 17. travnja 2015.

Osnove kamere

• O kameri

• Rukovanje kamerom

• Osnove snimanja

• Tehnike snimanja

• Terenski rad

Montaža

• Teorija i povijest montaže

• Montažni postupci

• Proces montaže

• Organizacija rada i projekta

• Upoznavanje sa računalom i programom za montažu

• Pregledavanje i rezanje (grubi šnit) video materijala

• Precizno rezanje (cutting) video materijala

• Dodavanje tranzicija, efekata, grafičkih elemenata te izrada titlova

• Dodavanje glazbe i uređivanje zvučnih zapisa

• Eksportiranje gotovog video uratka

**8. Edukacija o osnovama fotografije**

Predavač: Hassan Abdelghani

Teorijski dio edukacije će se odvijati od 16. ožujka do 1. svibnja 2015.

Program edukacije:

• Fotografija (osnove, svjetlo, boje, analogna i digitalna fotografija)

• Povijest fotografije

• Fotoaparat (vrste, SLR i DSLR, dijelovi fotoaparata)

• Rukovanje fotoaparatom

• Izražajna sredstva fotografije

• Tehnike snimanja

U slučaju dodatnih pitanja javite se na e-mail: edu.platforma@seasplash.net

Organizatori: Multimedijsku platformu za edukaciju i razvoj - VisuaLab / EduSplash čine organizacije nezavisne kulture (Udruga Sonitus, Armazonex, Monteparadiso, Studentska udruga Pula, Seasplash, Udruga Pozitivan ritam); stručnjaci u polju audio-vizualnih djelatnosti (SAE Institut Ljubljana); umjetnički studiji (Kapula, Hasan, Studio Partyzan, Kazalište DR. Inat) te tvrtke kojima je glavna djelatnost multimedija i multimedijalni sadržaji (Audio Lab d.o.o., Medvid produkcija d.o.o.). Dugoročni cilj platforme je stvoriti kvalitetne sustavne edukativne modele koji će kroz teoriju i praksu polaznicima omogućiti profesionalni razvoj u polju audio-vizualnih djelatnosti.

Pokrovitelj: Grad Pula